ABC ลุยธุรกิจ E-Payment หลังประสบความสำเร็จเปิดใช้ระบบ E-Payment
ABC ลุยธุรกิจ E-Payment หลังประสบความ สำเร็จเปิดใช้ระบบ E-Payment ร่วมกับ WeChat Pay
19 ธ.ค. 2559

นายจิรภัทร วีรชยทองคำ รองกรรมการผู้จัดการบริษัท แอสเซท ไบร์ท จำกัด (มหาชน) หรือ ABC เปิดเผยว่า จากการที่บริษัทร่วมมือเป็นพันธมิตรกับ WeChat ในการเปิดใช้ระบบ E-Payment ร่วมกับ WeChat Pay ซึ่งเป็นแอ พพลิเคชั่นที่มีผู้ใช้มากกว่า 700 ล้านคน ทำให้การที่ชาวจีนที่เดินทางมาท่องเที่ยวและจับจ่ายใช้สอยใน ประเทศไทยเกิดความสะดวกสบายมากยิ่งขึ้นผ่านระบบ E-Payment ของบริษัทฯ ซึ่งได้รับใบอนุญาตอย่างถูกต้องจากธนาคารแห่งประเทศไทย ซึ่งภายหลังจากเปิดใช้ระบบมา 1 เดือน ได้มีนักท่องเที่ยวชาวจีนเข้ามาใช้เป็นจำนวนมาก จึงทำให้บริษัทฯมองเห็นโอกาสในรุกไปยังตลาดต่างประเทศเร็วๆนี้ ซึ่งจะทำให้บริษัทฯเติบโตไปได้อย่างรวดเร็ว ด้วยพันธมิตรที่แข็งแกร่ง และมีเครือข่ายทั่วโลก
โดยบริษัทมองว่ารายได้จากธุรกิจ E-Payment จะสามารถ สร้างรายได้ให้กับบริษัทฯอย่างสม่ำเสมอ จากผลตอบแทนที่ได้จากค่าคอมมิชชั่นที่ทาง WeChat Pay จ่ายให้กับบริษัทฯ และสามารถเติบโตได้ จาก จำนวนนักท่องเที่ยวที่มีอัตราเพิ่มมากขึ้น รวมไปถึงการเตรียมขยายฐานไปสู่ต่างประเทศ จึงทำให้   บริษัทฯ คาดว่าธุรกิจนี้จะสามารถสร้างรายได้ให้แก่บริษัทฯในระยะยาว